| Medaljeoversikt |
| --- |
| Konkurrerte for Tysklands flagg Tyskland |
| Håndsykling |
| Paralympiske sommerleker |
| Gull | 2012 Storbritannias flagg London |  48 km landevei H4 |
| Gull | 2012 Storbritannias flagg London |  16 km temporitt H4 |
| Gull | 2008 Kinas flagg Beijing |  36 km landevei HC A/B/C |
| Para-VM |
| Gull | 2013 Canadas flagg Baie-Comeau |  WH4 |
| Langrenn/Skiskyting |
| Paralympiske vinterleker |
| Gull | 2014 Russlands flagg Sotsji |  5 km langrenn |
| Gull | 2014 Russlands flagg Sotsji |  6 km skiskyting |
| Sølv | 2010 Canadas flagg Vancouver |  5 km langrenn |
| Bronse | 2010 Canadas flagg Vancouver |  6 km skiskyting |
| Para-VM |
| Gull | 2013 Sveriges flagg Skellefteå |  Langrenn 10 km  |
| Gull | 2013 Sveriges flagg Skellefteå |  Langrenn 5 km  |
| Bronse | 2013 Sveriges flagg Skellefteå |  Langrenn 4x2,5 km  |
| Gull | 2013 Sveriges flagg Skellefteå |  Skiskyting 12,5 km  |
| Gull | 2011 Russlands flagg Khanty-Mansiysk |  Langrenn 1 km  |
| Bronse | 2011 Russlands flagg Khanty-Mansiysk |  Langrenn 10 km  |
| Bronse | 2011 Russlands flagg Khanty-Mansiysk |  Skiskyting 2,4 km jaktstart |
| Bronse | 2011 Russlands flagg Khanty-Mansiysk |  Skiskyting 7,5 km  |

**Andrea Eskau** (født 21. mars 1971 i Apolda i Øst-Tyskland) er en tysk handikappidrettsutøver som konkurrerer i håndsykling, skiskyting og langrenn. Hun konkurrerer i klassen for synshemmede utøvere. 

Hun skadet ryggmargen i en sykkelulykke i 1998, og ble lam fra livet og ned. Hun begynte å konkurrere i langrenn og skiskyting i 2009. Hun konkurrerer også i håndsykling og rullestolløp.

Idrettskarriere
---------------

Eskau vant sin første paralympiske gullmedalje da hun vant landeveisrittet i håndsykkel ved Paralympiske sommerleker 2008, i klassen HC A/B/C, foran henholdsvis Monique van der Vorst og Dorothee Vieth. Hun deltok i sine første paralympmiske vinterleker i 2010, og fikk der 2.-plass på 5 km langrenn, bak Ljudmila Wautschok, og 3.-plass på 10 km skiskyting. 

Hun vant langrennssprinten ved VM i skiskyting og langrenn for funksjonshemmede 2011, og hun vant også 10 km skiskyting. I tillegg kom hun på 10 km og 5.-plass på 5 km i langrenn, og 3.-plass på både 7,5 km og jaktstarten i skiskyting. 

Ved Paralympiske sommerleker 2012 i London vant hun både 48 km landevei og 16 km temporitt i håndsykkel i klassen H4. Året etter deltok hun ved Para-VM i sykling 2013, der hun vant klassen WH4. Hun deltok også i VM i skiskyting og langrenn for funksjonshemmede 2013 i Skellefteå, der hun fikk til sammen fire medaljer, hvorav tre gullmedaljer; to i langrenn og en i skiskyting. 

Hun kom på 2.-plass sammenlagt i sitteski ved Verdenscupen i langrenn for funksjonshemmede 2013/14, bak norske Mariann Marthinsen. Hun representerte Tyskland ved de paralympiske vinterlekene 2014 i Sotsji, der hun vant 5 km langrenn, og 6 km skiskyting. For øvrig kom hun på 6.-plass på langrennssprinten og 7.-plass på 12,5 km skiskyting, og hun deltok på det tyske laget som kom på 5.-plass på 4 x 2,5 km stafett.

Referanser
----------

1. ↑   Gemeinsame Normdatei, GND-ID 1047094185, verkets språk tysk, besøkt 23. august 2021[Hentet fra Wikidata]
2. ↑  UCI - *UCI Para-cycling Road World Championships: hat trick for Italian handcyclists*[*død lenke*], besøkt 21. mars 2014.

Eksterne lenker
---------------

* (de) Offisielt nettsted Rediger på Wikidata

* (en) Andrea Eskau – kategori av bilder, video eller lyd på Commons Rediger på Wikidata
* (de) Andrea Eskau – Munzinger Sportsarchiv Rediger på Wikidata

* (en) Andrea Eskau – IPC.infostradasports.com Rediger på Wikidata

* (en) Andrea Eskau – Paralympic.org Rediger på Wikidata
* Profil hos Sotsji 2014 Arkivert 20. mars 2014 hos Wayback Machine.

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** Munzinger (sport)
 |